钦定古今图书集成/明伦汇编/交谊典/第105卷 > 诗经 > 《小雅谷风》
## 钦定古今图书集成/明伦汇编/交谊典/第105卷 > 诗经 > 《小雅谷风》

习习《谷风》，维山崔嵬。无草不死，无木不萎。忘我大德，
思我小怨。

〈朱注〉比也。“习习谷风，维山崔嵬”，则风之所被者广矣。然犹无不死之草，无不萎之木，况于朋友，岂可以忘大德而思小怨乎。〈大全〉庆源辅氏曰：《大德》，谓朋友之义，出于大者。“小怨”，谓怼语忿色，生于人者。忘大德，思小怨，必是当时人有实事，故末章“因《风》以为比而明言之，以戒其不可如是也。”